Konstabel doodgeskiet en 2 kollegas gewond in Delft | Netwerk24
Deur Marelize Barnard 21 Julie 2019 12:33
Die oorledene, wie se naam nog nie bekend gemaak is nie, was 32 jaar oud.
Die twee gewonde polisiebeamptes is onderskeidelik in die hand en gesig getref.
Kapt. F.C. van Wyk, Wes-Kaapse polisiewoordvoerder, sê die 24-jarige verdagte het van die toneel af gevlug. Hy het ook op 'n tweede groep polisiebeamptes geskiet nadat hulle hom opgespoor het.
Die verdagte, wat in die oor-en-weer-skietery gewond is, is tans onder polisiebewaking in 'n hospitaal. Daar is op 'n vuurwapen beslag gelê.
Van Wyk sê die polisiebeamptes ontvang traumaberading. Intussen het die polisie sy teenwoordigheid in die omgewing opgeskerp.